
PARLAMENTUL ROMÂNIEI

CAMERA DEPUTAŢILOR

	Comisia pentru buget,

                     finanțe și bănci                                                                                      
Bucureşti, 04.03.2015
    
	                    Comisia pentru sănătate                        
                                şi familie 
                       Bucureşti, 04.03.2015

                           


                  Nr.4c-2/80
                                                            Nr. 4c-8/66
B IROULUI PERMANENT
AL

      CAMEREI DEPUTAŢILOR

Vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţă a Guvernului nr. 71/2014 privind modificarea art.X alin.(2) din Ordonanţa de urgenţă a Guvernului nr. 65/2014 pentru modificarea şi completarea unor acte normative, trimis spre dezbatere în fond, în procedură de urgenţă, cu adresa nr. PL-x 22 din 09 februarie 2015, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

                          PREŞEDINTE,                                    PREŞEDINTE,

                          Viorel ŞTEFAN                                   Dr.Florin BUICU

RAPORT COMUN 
asupra proiectului de Lege pentru aprobarea Ordonanţei de urgenţă a Guvernului nr. 71/2014 privind modificarea art.X alin.(2) din Ordonanţa de urgenţă a Guvernului nr. 65/2014 pentru modificarea şi completarea unor acte normative
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget finanțe și bănci şi Comisia pentru sănătate şi familie au fost sesizate spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 71/2014 privind modificarea art.X alin.(2) din Ordonanţa de urgenţă a Guvernului nr. 65/2014 pentru modificarea şi completarea unor acte normative, trimis cu adresa nr. PL-x 22 din 09 februarie 2015.
Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din 5 februarie 2015.

La dezbaterea proiectului de lege, cele două comisii au avut in vedere:

-  avizul favorabil al Consiliului Legislativ (nr.1257/11.11.2014);
- avizul favorabil al Comisiei juridice, de disciplină şi imunităţi (nr. PL-x22/17.02.2015).
Proiectul de lege supus dezbaterii are ca obiect de reglementare instituirea cadrului legal pentru alocarea din Fondul de rezervă bugetară la dispoziţia Guvernului a sumelor necesare Ministerului Sănătăţii şi Ministerului Justiţiei pentru stingerea tuturor arieratelor înregistrate  de către unităţile sanitare cu paturi din subordinea acestora.

În conformitate cu prevederile art.63 din Regulamentul Camerei Deputaţilor, republicat, cele două comisii au dezbătut proiectul de lege în şedinţe separate.

Membrii Comisiei pentru buget, finanţe şi bănci au examinat proiectul de lege menţionat mai sus, în şedinţa din  17 februarie 2015.
La lucrările comisiei şi-au înregistrat prezenţa un număr de 33 deputaţi, din totalul de 34 de membri. 
La dezbaterea proiectului de lege au fost prezenţi, în calitate de invitaţi, reprezentanţi ai Ministerului Sănătăţii şi ai Ministerului Finanţelor Publice.

Membrii Comisiei pentru sănătate şi familie au examinat proiectul de lege în şedinţa din 3 martie 2015.
La lucrările comisiei au fost prezenţi 18 deputaţi, din totalul de 19 membri.
La dezbateri au participat, în conformitate cu prevederile art. 55 din Regulamentul Camerei Deputaţilor, republicat, domnul Răzvan Vulcănescu – subsecretar de stat în cadrul Ministerului Sănătăţii.
În urma examinării proiectului de lege şi a opiniilor exprimate, membrii celor două comisii, au hotărât, cu majoritate de voturi, întocmirea unui raport comun de aprobare a proiectului de Lege pentru aprobarea Ordonanţei de urgenţă a Guvernului nr. 71/2014 privind modificarea art.X alin.(2) din Ordonanţa de urgenţă a Guvernului nr. 65/2014 pentru modificarea şi completarea unor acte normative, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.
                       PREŞEDINTE,                                                   PREŞEDINTE,                     
                      Viorel ŞTEFAN                                                  Dr. Florin BUICU
                      SECRETAR,                                                             SECRETAR,
                 Mihai-Aurel DONŢU                                               Dr. Lucreţia ROŞCA

Şef Serviciu,                                                                                                 Şef birou,
Giorgiana Ene                                                                                            Gheorghe  Marinescu
Consilier parlamentar,                                                                             Consilier parlamentar,
Ioana Popescu                                                                                         Livia Spînu[image: image3.png]

